钦定古今图书集成/明伦汇编/氏族典/第265卷 > 王翷
## 钦定古今图书集成/明伦汇编/氏族典/第265卷 > 王翷

按《十国春秋》，南汉王翷，大有末积官至右仆射，兼西
院御史。高祖疾笃时，以越王弘昌贤，欲逾次立之，谋
于翷。翷为高祖画策，谓“当出秦王镇邕州，晋王镇容
州，因立越王为太子，此万全计也。”秦王乃殇帝，晋王
即中宗也。已而萧益力止之，事遂不行。中宗时，进左
仆射。乾和三年，追翷废长立少之罪，出为英州刺史，
寻赐死于道。